CELEX: E2015J0005
Language: mt
Date: 2015-12-16 00:00:00
Title: Sentenza tal-Qorti tas-16 ta’ Diċembru 2015 fil-Kawża E-5/15 — Matja Kumba T M’bye u Oħrajn vs Stiftelsen Fossumkollektivet (Id-Direttiva 2003/88/KE — Ħin tax-xogħol — Protezzjoni tas-sigurtà u tas-saħħa tal-ħaddiema — Organizzazzjoni tal-ħin tax-xogħol — Perjodi ta’ mistrieħ — Ħin tax-xogħol massimu kull ġimgħa — Derogi minn perjodi minimi ta’ mistrieħ — Kunsens tal-ħaddiema — Detriment)

5.1.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 2/3
            
         SENTENZA TAL-QORTI
   tas-16 ta’ Diċembru 2015
   fil-Kawża E-5/15
   Matja Kumba T M’bye u Oħrajn vs Stiftelsen Fossumkollektivet
   (Id-Direttiva 2003/88/KE — Ħin tax-xogħol — Protezzjoni tas-sigurtà u tas-saħħa tal-ħaddiema — Organizzazzjoni tal-ħin tax-xogħol — Perjodi ta’ mistrieħ — Ħin tax-xogħol massimu kull ġimgħa — Derogi minn perjodi minimi ta’ mistrieħ — Kunsens tal-ħaddiema — Detriment)
   (2017/C 2/03)
   Fil-Kawża E-5/15, Matja Kumba T M’bye u Oħrajn vs Stiftelsen Fossumkollektivet — TALBA lill-Qorti skont l-Artikolu 34 tal-Ftehim bejn l-Istati tal-EFTA dwar it-Twaqqif ta’ Awtorità ta’ Sorveljanza u ta’ Qorti tal-Ġustizzja mill-Qorti tal-Appell Eidsivating (Eidsivating lagmannsrett) dwar l-interpretazzjoni tal-Artikolu 6 u l-Artikolu 22(1)(a) u (b) tad-Direttiva 2003/88/KE tal-Parlament Ewropew u tal-Kunsill tal-4 ta’ Novembru 2003 li tikkonċerna ċerti aspetti tal-organizzazzjoni tax-xogħol, il-Qorti, magħmula minn Carl Baudenbacher, President, Per Christiansen u Páll Hreinsson (Imħallef-Relatur), Imħallfin, tat sentenza fis-16 ta’ Diċembru 2015, li l-parti operattiva tagħha hija kif ġej:
   
               1.
            
            
               Ħin ta’ xogħol li jammonta għal medja ta’ 84 siegħa fil-ġimgħa ta’ kura koabitanti għall-arranġament huwa kompatibbli mal-Artikolu 6 tad-Direttiva 2003/88/KE, f’ċirkostanzi li jaqgħu taħt l-Artikolu 22(1)(a), sakemm il-ħaddiem għandu b’mod espliċitu, liberament u b’mod individwali jaqbel li jagħmel dan ix-xogħol, u l-prinċipji ġenerali tal-protezzjoni tas-sigurtà u s-saħħa tal-ħaddiem jiġu osservati. Dan ifisser li fejn Stat taż-ŻEE jagħmel użu mill-għażla prevista fl-Artikolu 22(1) tad-Direttiva, il-leġiżlatur nazzjonali għandu jieħu kont dovut tal-benesseri fiżiku u mentali tal-ħaddiema. Madankollu, dan it-tip ta’ arranġament tal-ħin tax-xogħol hu biss kompatibbli mal-Artikoli 3 u 5 tad-Direttiva jekk il-kondizzjonijiet għall-applikazzjoni tad-deroga fl-Artikolu 17(2), flimkien mal-Artikolu 17(3)(c)(i), huma ssodisfati.
            
         
               2.
            
            
               Dispożizzjoni tal-liġi nazzjonali, li tipprovdi li l-kunsens tal-ħaddiem li jaħdem aktar minn 60 siegħa fil-ġimgħa f’arranġament ta’ kura koabitanti ma tistax tiġi rrevokata, hija kompatibbli mal-Artikoli 6 u 22 tad-Direttiva, sakemm il-prinċipji ġenerali tal-protezzjoni tas-sigurtà u tas-saħħa tal-ħaddiema huma osservati.
            
         
               3.
            
            
               Avviż ta’ tkeċċija u l-offerta ta’ impjieg mill-ġdid fuq termini ġodda, wara r-rifjut minn ħaddiem biex jiftiehem fuq l-arranġament tal-ħin tax-xogħol ta’ iktar minn 48 siegħa matul perjodu ta’ sebat ijiem, ma għandux jiġi kkunsidrat bħala dannu fis-sens tat-tifsira tal-Artikolu 22(1)(b) tad-Direttiva jekk it-tmiem tal-impjieg huwa bbażat fuq raġunijiet li huma kompletament indipendenti mir-rifjut tal-ħaddiem li jaqbel li jwettaq tali xogħol addizzjonali.